Kæru vinir , það er nóg um að vera í Laugarneskirkju nú þegar aðventan gengur í garð . Þann fyrsta í aðventu komum við saman í kirkjunni kl. 11:00 þar sem verður fjölskylduguðsþjónusta . Hlý og notaleg stund fyrir alla , þar sem við horfum sérstaklega til þeirra sem yngri eru . Nemendur úr Tónskóla Sigursveins flytja fyrir okkur tónlist , Rebbi refur kíkir í heimsókn og við kveikjum að sjálfsögðu á fyrsta aðventukertinu , svo eitthvað sé nefnt . Sr . Davíð Þór og sr. Hjalti Jón leiða stundina ásamt ungleiðtogum og messuþjónum . Síðar , sama dag , verður boðið upp á aðventubíó fyrir alla fjölskylduna í safnaðarheimili Laugarneskirkju kl. 14:00 .